CELEX: 62008CA0266
Language: sk
Date: 2009-05-14 00:00:00
Title: Vec C-266/08: Rozsudok Súdneho dvora (šiesta komora) zo 14. mája 2009 — Komisia Európskych spoločenstiev/Španielske kráľovstvo (Nesplnenie povinnosti členským štátom — Smernica 2004/81/ES — Právo na pobyt štátnych príslušníkov tretích krajín, ktorí sú obeťami nezákonného obchodovania s ľuďmi alebo ktorí boli predmetom konania umožňujúceho nelegálne prisťahovalectvo a ktorí spolupracujú s príslušnými orgánmi — Neúplné prebratie — Neoznámenie opatrení na prebratie)

4.7.2009   
            
            
               SK
            
            
               Úradný vestník Európskej únie
            
            
               C 153/15
            
         Rozsudok Súdneho dvora (šiesta komora) zo 14. mája 2009 — Komisia Európskych spoločenstiev/Španielske kráľovstvo
   (Vec C-266/08) (1)
   
   (Nesplnenie povinnosti členským štátom - Smernica 2004/81/ES - Právo na pobyt štátnych príslušníkov tretích krajín, ktorí sú obeťami nezákonného obchodovania s ľuďmi alebo ktorí boli predmetom konania umožňujúceho nelegálne prisťahovalectvo a ktorí spolupracujú s príslušnými orgánmi - Neúplné prebratie - Neoznámenie opatrení na prebratie)
   2009/C 153/28
   Jazyk konania: španielčina
   
      Účastníci konania
   
   
      Žalobkyňa: Komisia Európskych spoločenstiev (v zastúpení: M. Condou-Durande a E. Adsera Ribera, splnomocnení zástupcovia)
   
      Žalovaný: Španielske kráľovstvo (v zastúpení: B. Plaza Cruz, splnomocnený zástupca)
   
      Predmet veci
   
   Nesplnenie povinnosti členským štátom — Neprijatie opatrení potrebných na dosiahnutie súladu so smernicou Rady 2004/81/ES z 29. apríla 2004 o povoleniach na trvalý pobyt, vydávaných štátnym príslušníkom tretích krajín, ktorí sú obeťami nezákonného obchodovania s ľuďmi alebo ktorí boli predmetom konania umožňujúceho nelegálne prisťahovalectvo a ktorí spolupracovali s príslušnými orgánmi (Ú. v. EÚ L 261, s. 19; Mim, vyd. 19/007, s. 69) v stanovenej lehote
   
      Výrok rozsudku
   
   
               1.
            
            
               Španielske kráľovstvo si tým, že neprijalo všetky zákony, iné právne predpisy a správne opatrenia potrebné na dosiahnutie súladu so smernicou Rady 2004/81/ES z 29. apríla 2004 o povoleniach na trvalý pobyt, vydávaných štátnym príslušníkom tretích krajín, ktorí sú obeťami nezákonného obchodovania s ľuďmi alebo ktorí boli predmetom konania umožňujúceho nelegálne prisťahovalectvo a ktorí spolupracovali s príslušnými orgánmi, a tým, že neinformovalo Komisiu o ustanoveniach vnútroštátneho práva, ktoré by mali zabezpečiť tento súlad, nesplnilo povinnosti, ktoré mu vyplývajú z tejto smernice.
            
         
               2.
            
            
               Španielske kráľovstvo je povinné nahradiť trovy konania.
            
         
      (1)  Ú. v. EÚ C 209, 15.8.2008.